text: [{"text_idx": "#000002", "text": "Kirguista\u0301n markanx activistas tawaqunakax isturyanakap formato digital uksan qillt'as un\u0303t'ayapxi"}, {"text_idx": "#000003", "text": "Primer taller. La foto es cortesi\u0301a de las Chicas Activistas de Kirguista\u0301n y esta\u0301 usada bajo permiso."}, {"text_idx": "#000004", "text": "Kirguista\u0301n markankir activistas tawaqunakapxtwa, nanakax wayn tawaqus khuskhatasp uk munapxta. Aka uraqinx janiw un\u0303isisin\u0303as jisk'achasin\u0303as utjan\u0303apakiti."}, {"text_idx": "#000006", "text": "Juk'a jaqikiw tawaqunakan jaka\u0308wipax ch'amakiw ukxat yatipxi, Ukatwa \u00abjiwasanakan saranaqa\u0308wisa\u00bb ukax Kirguista\u0301n markankir tawaqunakamp irnaqi, ukhamat jupanakax jaka\u0308winakapax kunjams ukanakxat video waruqatana, blogs uksan qillqt'asa, jamuqanak apst'as un\u0303t'ayapxan\u0303apataki"}, {"text_idx": "#000007", "text": "Willka kuti phaxsinw aka proyecto ukan tawaqunakn chikancht'asipxan\u0303apatk jawillt'apxta, kirguisos uksa markat kimsa markanakaruw jawilt'apxta: Ber-Bulak, Kyzyl-Tuu ukat Vorontsovka uka markanakaru. Ukjatpachaw kunjams kunawsas Bishkek-kir tawaqunakar yaticht'ata\u0308n ukx wakichapxta. Uka yaticha\u0308winx WordPress uka apnaqan\u0303 yatichapxta, jupanakan histuriayanakap qillqt'as un\u0303t'ayapxan\u0303apataki, uka kipkarakiw jamuqa, video, waruqawianak luran\u0303s yatichapxta, ukatx smartphones uka apnaqan\u0303s yaticht'apxaraktwa, ukjamat sarawinakapat qillqt'apxan\u0303apatki ukat Facebook ukat Twitter uksanakan un\u0303at'ayapxan\u0303apataki.\nKashka-Suu ukat Otogon uka pa\u0308 markankir tawaqunakax janiw chikancht'asin\u0303 atipkti, kunalaykutix awkinakapx janiw khitanin\u0303 munapkiti, janis askikasp ukjamwa uka tantacha\u0308witx amuyapxana. Uka awikinakapampiw tantacht'asin\u0303 munapxta, kunja askis uka tantachawin tawaqunkan chikancht'asin\u0303apax ukxat arxayt'an\u0303ataki."}, {"text_idx": "#000008", "text": "Walja tawaqunakaw wila masinakapar yanapt'an\u0303atak irnqapxi, ukampirus utanakapanx may may luran\u0303anakanipxarakiwa. Maynix uta pichthapin\u0303apa, sullkanakapar un\u0303jan\u0303apa, waka lich ch'awan\u0303apa ukatx iwijanak awatin\u0303apa. Ukampirus jupanakax taqi akanak luran\u0303 munapxpachati?"}, {"text_idx": "#000009", "text": "Nanakax historias ukanakxat aruskipxaraktwa. Kunanaks historias uksatuqit un\u0303t'ayan\u0303 munapxta? Kunas wali aski ukatx kunas llakisiyapxtama? Kunjams jakapxta ukatx kuna jan walt'awinakas utji?"}, {"text_idx": "#000010", "text": "Aka tantachawinx yaqha wayn tawaqunakampis masichasitarakiwa. Purapatw ch'amancht'asipxtan ukaw wali aski."}, {"text_idx": "#000011", "text": "Bishkek uka tamax uka kipkarakiw ukan chikancht'asiwayi. WordPress ukat smartphones uk apanaqan\u0303x janiw yatipkaya\u0308ti, jichhax uk apnaqan\u0303w yatintapxta. Ukakipkarkiw medios ciudadnos uks yatxatapxta, ukanx taqiniw yatichiri ukjamarak yatiqir ukjam sarntayapxayata."}]